กฎกระทรวงกำหนดค่ารักษาพยาบาล ค่าฟื้นฟูสมรรถภาพ และค่าทำศพของผู้รับงานไปทำที่บ้าน พ.ศ. 2564กฎกระทรวง กำหนดค่ารักษาพยาบาล ค่าฟื้นฟูสมรรถภาพ และค่าทำศพของผู้รับงานไปทำที่บ้าน พ.ศ. ๒๕๖๔อาศัยอำนาจตามความในมาตรา ๔ วรรคหนึ่ง และมาตรา ๒๔ วรรคหนึ่ง แห่งพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ทุพพลภาพ" หมายความว่า การสูญเสียอวัยวะหรือสูญเสียสมรรถภาพของอวัยวะหรือของร่างกาย จนทำให้ความสามารถในการทำงานลดลงถึงขนาดไม่อาจประกอบการงานตามปกติได้ ทั้งนี้ ตามความเห็นของแพทย์หรือคณะแพทย์ผู้ทำการรักษา "ค่ารักษาพยาบาล" หมายความว่า ค่าใช้จ่ายเกี่ยวกับการตรวจ การวินิจฉัย การรักษามาตรา 1 การพยาบาล และค่าใช้จ่ายอื่นที่จำเป็น เพื่อให้ผลของการประสบอันตรายหรือการเจ็บป่วยบรรเทาหรือหมดสิ้นไป และหมายความรวมถึงค่าใช้จ่ายเกี่ยวกับอุปกรณ์ เครื่องใช้ หรือวัตถุที่ใช้แทนหรือทำหน้าที่แทนหรือช่วยอวัยวะที่ประสบอันตรายด้วย "ค่าฟื้นฟูสมรรถภาพ" หมายความว่ามาตรา 1 ค่าใช้จ่ายที่จำเป็นเกี่ยวกับการจัดให้ผู้รับงานไปทำที่บ้านซึ่งประสบอันตราย เจ็บป่วย หรือทุพพลภาพ ได้รับการฟื้นฟูที่จำเป็นต่อสุขภาพ การดำรงชีวิต และการทำงาน "ค่าทำศพ" หมายความว่า ค่าใช้จ่ายเกี่ยวกับการจัดการศพของผู้รับงานไปทำที่บ้านตามประเพณีทางศาสนาหรือตามประเพณีแห่งท้องถิ่นมาตรา 2 ข้อ ๒ เมื่อผู้รับงานไปทำที่บ้านประสบอันตราย เจ็บป่วย ทุพพลภาพ หรือถึงแก่ความตาย ให้ผู้รับงานไปทำที่บ้าน ทายาท ผู้จัดการศพ หรือผู้มีส่วนได้เสีย แล้วแต่กรณี แจ้งการประสบอันตราย เจ็บป่วย ทุพพลภาพ หรือถึงแก่ความตายของผู้รับงานไปทำที่บ้าน โดยระบุสถานที่เกิดเหตุ สาเหตุ และผลของการประสบอันตราย เจ็บป่วยมาตรา 2 ทุพพลภาพ หรือถึงแก่ความตายนั้นต่อผู้จ้างงานทราบ โดยเร็ว พร้อมทั้งแสดงหลักฐานดังต่อไปนี้ต่อผู้จ้างงานด้วย (๑) กรณีมีค่ารักษาพยาบาลหรือค่าฟื้นฟูสมรรถภาพ (ก) ใบเสร็จรับเงินเกี่ยวกับการรักษาพยาบาลหรือการฟื้นฟูสมรรถภาพจากสถานพยาบาล (ข) ใบรับรองแพทย์ ความเห็นแพทย์มาตรา 2 หรือหลักฐานอื่นใดที่ระบุว่าผู้รับงานไปทำที่บ้านประสบอันตราย เจ็บป่วย หรือทุพพลภาพจากการทำงานที่รับไปทำที่บ้าน (ค) สำเนาบัตรประจำตัวประชาชนของผู้รับงานไปทำที่บ้านหรือหลักฐานอื่นที่ทางราชการออกให้ที่ยืนยันตัวตนผู้รับงานไปทำที่บ้าน (๒) กรณีมีค่าทำศพ (ก) สำเนามรณบัตร (ข) สำเนารายงานการชันสูตรพลิกศพมาตรา 2 (ถ้ามี) (ค) สำเนาบัตรประจำตัวประชาชนของผู้จัดการศพหรือผู้มีส่วนได้เสีย หรือหลักฐานอื่นที่ทางราชการออกให้ที่ยืนยันตัวตนผู้จัดการศพหรือผู้มีส่วนได้เสีย แล้วแต่กรณี (ง) ใบจัดการศพมาตรา 3 ข้อ ๓ เมื่อผู้จ้างงานได้รับแจ้งการประสบอันตราย เจ็บป่วย ทุพพลภาพ หรือถึงแก่ความตาย ให้ผู้จ้างงานจ่ายค่ารักษาพยาบาล ค่าฟื้นฟูสมรรถภาพ หรือค่าทำศพ แล้วแต่กรณี โดยมิชักช้า ดังรายการต่อไปนี้ (๑) ค่ารักษาพยาบาลหรือค่าฟื้นฟูสมรรถภาพ ให้จ่ายให้แก่ผู้รับงานไปทำที่บ้าน (๒) ค่าทำศพมาตรา 3 ให้จ่ายให้แก่ผู้จัดการศพของผู้รับงานไปทำที่บ้านมาตรา 4 ข้อ ๔ ในกรณีผู้รับงานไปทำงานที่บ้านประสบอันตรายหรือเจ็บป่วย ให้ผู้จ้างงานจ่ายค่ารักษาพยาบาลเท่าที่จ่ายจริงแต่ไม่เกินห้าหมื่นบาทต่อการประสบอันตรายหรือเจ็บป่วยหนึ่งครั้งมาตรา 5 ข้อ ๕ ในกรณีผู้รับงานไปทำที่บ้านประสบอันตราย เจ็บป่วย หรือทุพพลภาพ และจำเป็นต้องได้รับการฟื้นฟูสมรรถภาพในการทำงานภายหลังการประสบอันตรายหรือเจ็บป่วย ให้ผู้จ้างงานจ่ายค่าฟื้นฟูสมรรถภาพในการทำงานของผู้รับงานไปทำที่บ้านเท่าที่จ่ายจริงแต่ไม่เกินหนึ่งแสนบาท ดังรายการต่อไปนี้ (๑)มาตรา 5 ค่าใช้จ่ายในการฟื้นฟูสมรรถภาพในการทำงานด้านอาชีพ (๒) ค่าใช้จ่ายในกระบวนการเวชศาสตร์ฟื้นฟูสมรรถภาพในการทำงานด้านการแพทย์ โดยเป็นค่าใช้จ่ายทางกายภาพบำบัด (๓) ค่าใช้จ่ายในกระบวนการบำบัดรักษาและการผ่าตัดเพื่อประโยชน์ในการฟื้นฟูสมรรถภาพในการทำงาน (๔) ค่าวัสดุและอุปกรณ์ด้านเวชศาสตร์ฟื้นฟูมาตรา 6 ข้อ ๖ ในกรณีที่ผู้รับงานไปทำที่บ้านประสบอันตรายหรือเจ็บป่วยจนถึงแก่ความตาย ให้ผู้จ้างงานจ่ายค่าทำศพแก่ผู้จัดการศพของผู้รับงานไปทำที่บ้านในอัตราสี่หมื่นบาทให้ไว้ ณ วันที่ ๒๗ พฤษภาคม พ.ศ. ๒๕๖๔ สุชาติ ชมกลิ่น รัฐมนตรีว่าการกระทรวงแรงงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๔ วรรคหนึ่ง แห่งพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓ บัญญัติให้ผู้จ้างงานเป็นผู้รับผิดชอบค่ารักษาพยาบาล ค่าฟื้นฟูสมรรถภาพ และค่าทำศพ ในกรณีที่ผู้รับงานไปทำที่บ้านประสบอันตราย เจ็บป่วย ทุพพลภาพ หรือถึงแก่ความตายเนื่องจากการใช้วัตถุดิบ อุปกรณ์ หรือสิ่งอื่นที่ใช้ในการทำงานที่ผู้จ้างงานจัดหาหรือส่งมอบให้ หรือเนื่องจากผู้จ้างงานไม่จัดให้มีอุปกรณ์คุ้มครองความปลอดภัยในการทำงาน หรือกรณีอุบัติเหตุเนื่องจากการทำงาน ณ สถานที่ทำงาน ตามหลักเกณฑ์ วิธีการ และอัตราที่กำหนดในกฎกระทรวง จึงจำเป็นต้องออกกฎกระทรวงนี้